“ОЮУ ТОЛГОЙ” ТӨСЛИЙН НОГДОЛ АШГИЙН ОРЛОГЫГ ИРГЭДИЙН БАНКНЫ ДАНСАНД ШУУД ОЛГОХ ЭРХ ЗҮЙН БОЛОМЖИЙН ТАЛААРХ ХУУЛЬ ТОГТООМЖИЙН ХЭРЭГЦЭЭ, ШААРДЛАГЫН ТАНДАН СУДАЛГАА


КОМПАНИЙН НОГДОЛ АШГИЙН ЭРХИЙН ТООЦОО
“Оюу толгой” ХХК дахь Монгол Улсын төрийн эзэмшлийн 34 хувийн хувьцааны эрхийг “Эрдэнэс Оюу Толгой” ХХК төлөөлөн хэрэгжүүлдэг.
Компанийн тухай хуулийн 46 дугаар зүйлийн дагуу ногдол ашгийг компанийн төлөөлөн удирдах зөвлөл (эсхүл дүрэмд зааснаар холбогдох байгууллага) шийдвэрлэж, татвар төлсний дараах цэвэр ашгаас хуваарилна. Тиймээс одоо хүчинтөгөлдөр мөрдөгдөж байгаа Үндэсний баялгийн сангийн тухай хууль “Оюу толгой” ХХК-ийг тодорхой хэмжээнд заавал ногдол ашиг зарлах үүрэгтэй болгож чадахгүй;


ҮНДСЭН ХУУЛИЙН НИЙЦЭЛ
Үндсэн хуулийн 6.2: газрын хэвлий, түүний баялаг нь төрийн нийтийн өмч; байгалийн баялгийн үр өгөөжийг Үндэсний баялгийн санд төвлөрүүлж одоо болон ирээдүй үед тэгш, шударга хүртээх бодлого; стратегийн ордын үр өгөөжийн дийлэнх нь ард түмэнд ногдох эрх зүйн үндсийг хуулиар тогтооно.
· Иргэн бүрт тэнцүү мөнгөн олголт хийх нь хуулиар тодорхойлбол Үндсэн хуулийн зорилготой нийцэх боломжтой.
· Үндсэн хууль мөнгийг заавал шууд бэлнээр олгохыг шаардахгүй; нийтийн үйлчилгээ, хуримтлал, хөрөнгө оруулалт нь өгөөж хүртээх өөр хэлбэрүүд мөн.
· Ирээдүй үеийн эрх ашгийг орхигдуулахгүй байх шаардлага нь нийт ногдол ашгийг тухайн жилд тараах хувилбарт илүү өндөр санхүүгийн болон үндсэн хуулийн үнэлгээ шаарддаг.

4. ОДООГИЙН ХУУЛИЙН ЗААЛТ ТУС БҮРИЙН ШИНЖИЛГЭЭ

	Заалт
	Хүчин төгөлдөр зохицуулалт
	Шаардлагатай өөрчлөлт

	1.1; 5.1.2
	Одоо	ба	ирээдүй	үеийн	тэгш, шударга хүртээх зорилго, зарчим
	Зорилтын суурь хэвээр байж болно; шууд олголтод тэгш хүртээх нөхцөл тогтооно

	4.1.6
	Нэрийн данс нь сангийн доторх иргэний бүртгэл
	Банкны	данстай	ялган	“мөнгөн хуваарилалт” гэх нэр томьёо нэмнэ

	6.1.1; 6.2.1
	Сангийн	орлого,	зарлагыг	УИХ батална
	Шууд олголтыг сангийн төсөв, зарлагад бүртгэнэ

	8.2.1–8.2.2
	Нэрийн дансыг хөдөлмөр, нийгмийн хамгааллын эрх бүхий байгууллага хариуцна
	Эрх бүхий этгээд, санхүүгийн шилжүүлгийн үүргийг тусгаарлаж тодорхойлно

	10.1.2
	Эрүүл	мэнд,	боловсрол,	орон сууцны дэмжлэг
	Хязгаарлалтгүй мөнгөн олголтыг хуулиар нэмж зөвшөөрнө

	10.3–10.4
	Төрийн сангийн данс, иргэн бүрийн нэрийн дансны бүртгэл
	Банкны	дансанд	шилжүүлэх,	давхар бүртгэлгүй байх зохицуулалт нэмнэ

	11.1.2.а–б
	Төрийн хувьцаанд ногдох ногдол ашгийн Хуримтлалын санд хуваарилах зарчим
	Оюутолгойн орлого болон хуваарилах хувийг тусгайлан уялдуулна

	12.1–12.3
	Нэгдсэн	төсөв,	сангийн зориулалтын хязгаарлалт
	Хуваарилалтыг	төсвийн	баталсан зарлага болгоно

	12.9–12.10
	Орлогыг төвлөрүүлэгч этгээдэд төвлөрүүлэх; үлдэхийг тодорхой төсөлд зарцуулах
	Шууд олголтын хэмжээ, мөнгөн урсгалыг уялдуулж шаардлагатай хэсгийг өөрчилнө



Эх сурвалж: Үндэсний баялгийн сангийн тухай хууль, 2025.01.10-ны өөрчлөлтийг тусгасан нэгтгэсэн эх.

2027 ОНЫ ТӨСВИЙН ТӨЛӨВЛӨЛТ БА ЭРХ ЗҮЙН ЭРСДЭЛ
2026 оны 10 сарын 14-ний өдрийн Засгийн газрын танилцуулгад 2027 онд 3.0 их наяд төгрөгийн ногдол ашиг авахаар төлөвлөж, үүний 1.0 их наядыг Хуримтлалын санд, бусдыг нийтийн төсөл, арга хэмжээнд зарцуулах санал дурдагдсан. Иргэдийн саналыг 2026.10.14–28-нд авах тухай шийдвэр нийтлэгдсэн.
Харин хүчин төгөлдөр хуулийн 11.1.2.а–б нь төрийн эзэмшлийн хувьцаанд ногдох ногдол ашгийг Хуримтлалын санд төвлөрүүлэх суурь зарчимтай. Иймээс 3.0 их наядын зөвхөн 1.0 их наядыг санд оруулах төлөвлөгөө нь 11.1.2, 12.9–12.10, 2027 оны сангийн төсвийн төсөл болон дагалдах тусгай зохицуулалттай хэрхэн нийцэхийг УИХ-ын хэлэлцүүлэгт тулган баталгаажуулах ёстой. Төлөвлөсөн төслийг өөрөө хүчин төгөлдөр хууль мэт үзэж болохгүй.

САНХҮҮГИЙН ОЙРОЛЦООЛСОН ТООЦОО
2026 оны 5 дугаар сарын 6-ны өдөр Гэр бүл, хөдөлмөр, нийгмийн хамгааллын яамнаас нийтэлсэн мэдээллээр 2024.04.19-ний өдөр иргэний улсын бүртгэлд 3,565,966 Монгол Улсын иргэн бүртгэлтэй байжээ. Энэ бол 2027 оны эцсийн тоо биш, зөвхөн аргачлалын жишиг хуваарь болно.


	Бодитоор төвлөрөх орлогын жишиг
	Жишиг бүртгэл: 3,565,966 иргэн
	Нэг иргэнд ногдох дүн

	1.0 их наяд ₮
	1,000,000,000,000 ÷ 3,565,966
	ойролцоогоор 280,429 ₮

	2.0 их наяд ₮
	2,000,000,000,000 ÷ 3,565,966
	ойролцоогоор 560,858 ₮

	3.0 их наяд ₮
	3,000,000,000,000 ÷ 3,565,966
	ойролцоогоор 841,287 ₮



Тооцоонд шилжүүлгийн зардал, дансгүй иргэдийн хамгаалалтын механизм, иргэдийн тооны өөрчлөлт, татварын асуудал, эрсдэлийн нөөц хасагдаагүй. Бодит хэмжээг зөвхөн хүлээн авсан цэвэр орлого болон олголт авах эрх бүхий иргэдийн тоонд үндэслэн тогтооно.

ӨМНӨХ ТУРШЛАГА

Монгол Улсад стратегийн ач холбогдол бүхий ашигт малтмалын ордын үр өгөөжийг иргэдэд мөнгөн хэлбэрээр шууд хүртээж ирсэн практик туршлага бий.
Тухайлбал, Засгийн газрын 2012 оны 181 дүгээр тогтоолоор “Эрдэнэс Тавантолгой” ХК-ийн 1072 ширхэг хувьцааг нэг сая төгрөгтэй дүйцүүлэн иргэдэд эзэмшүүлж, улмаар тус компани хувьцаа эзэмшигч иргэдэд ногдол ашгийг эзэмшиж буй хувьцааны тоонд үндэслэн банкны дансаар олгож ирсэн.
Энэхүү туршлага нь уул уурхайн компанийн ашгийн үр өгөөжийг олон тооны иргэнд бүртгэл, төлбөр тооцооны нэгдсэн тогтолцоогоор дамжуулан мөнгөн хэлбэрээр хүртээх зохион байгуулалтын боломж Монгол Улсад бүрдсэнийг харуулж байна.
Иймд “Оюу толгой” ХХК дахь төрийн эзэмшлийн хувьцаанд ногдох, Үндэсний баялгийн сангийн Хуримтлалын санд хуульд заасны дагуу төвлөрсөн ногдол ашгийн орлогоос Монгол Улсын иргэн бүрд тэнцүү хэмжээгээр мөнгөн хуваарилалт олгох эрх зүйн зохицуулалтыг бий болгож Үндэсний баялгийн сангийн тухай хуульд холбогдох нэмэлт, өөрчлөлт оруулах үндэслэлтэй.



